Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 541/10/8802	Košice I, 20.8.2013
EEČ : 2-63-217-2013

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako prokurista spoločnosti GAZPETROL GROUP, a.s. so sídlom v Košiciach Južná trieda č.97 neodviedol poistné na sociálne poistenie zamestnancov za obdobie mesiaca január 2009 vo výške 2 876,50 € s dátumom splatnosti 2.3.2009 a za obdobie mesiaca marec 2009 vo výške 2 208,60 € s dátumom splatnosti 30.4.2009,  čím spôsobil Sociálnej poisťovni pobočka XXXXX celkovú škodu vo výške 5 085,10 €, 

lebo nie je tento skutok trestným činom a nie je dôvod na postúpenie veci

Odôvodnenie:

Uznesením policajta Okresného riaditeľstva PZ, Úradu justičnej a krimi-nálnej polície XXXXX sp. zn. ČVS:ORP-1728/6-OJP-KE-2010 zo dňa 9.9.2010 bolo začaté trestné stíhanie  pre zločin neodvedenia dane a poistného podľa § 277 ods.1, ods.2 písm. b) Trestného zákona.

Uznesením policajta Okresného riaditeľstva PZ, Odboru kriminálnej polí-cie XXXXX sp. zn. ČVS:ORP-1728/6-OJP-KE-2010 zo dňa 29.10.2012 bolo vznesené obvinenie XXXXX pre zločin neodvedenia dane a poistného podľa § 277 ods.1, ods.2 písm. b) Trestného zákona, ktorý mal spá-chať tak, že ako prokurista spoločnosti GAZPETROL GROUP, a.s. so sídlom v Košiciach Južná trieda č.97 neodviedol poistné na sociálne poistenie zamest-nancov za obdobie mesiaca január 2009 vo výške 2 876,50 € s dátumom splat-nosti 2.3.2009 a za obdobie mesiaca marec 2009 vo výške 2 208,60 € s dátumom splatnosti 30.4.2009,  čím spôsobil Sociálnej poisťovni pobočka Ko-šice celkovú škodu vo výške 5 085,10 €.

Zločin neodvedenia dane a poistného podľa § 277 ods.1, ods.2 písm. b) Trestného zákona spácha ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poiste-nie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť sebe alebo inému neoprávnený prospech a spácha čin uvedený vo väčšom rozsahu.

	Objektívna stránka trestného činu neodvedenia dane a poistného spočíva v tom, že páchateľ v súlade so zákonom zrazí, resp. vyberie od zamestnancov daň, poistné na poistného na sociálne poistenie, verejné zdravotné poistenie ale-bo príspevok na starobné dôchodkové sporenie, ktoré zrazí alebo vyberie podľa zákona, ale tieto platby zadrží u seba a neodvedie ich do zákonom ustanoveného rozpočtu alebo fondu 

Na trestnosť činu sa vyžaduje, aby páchateľ „zadržal a neodviedol“ uve-dené splatné odvody určenému príjemcovi a táto podmienka je splnená vtedy, ak páchateľ zadrží a súčasne neodvedie splatné odvody, ktoré má k dispozícii, prí-jemcovi. Splnenie povinnosti odviesť finančné prostriedky je viazané na reálnu existenciu finančných prostriedkov, ktoré mali byť použité na plnenie daňových a odvodových povinnosti, lebo ak boli preddavky na daň a odvody zrazené len účtovne, teda ak by zrážky boli zúčtované, no finančné prostriedky zodpoveda-júce zrazeným sumám by reálne neexistovali, nejde o trestný čin, lebo skutková podstata zločin neodvedenia dane a poistného podľa § 277 ods.1, ods.2 písm. b) Trestného zákona dopadá len na zadržanie a neodvedenie reálne existujúcich súm splatnej  dane, poistného na poistného na sociálne poistenie, verejné zdra-votné poistenie alebo príspevku na starobné dôchodkové sporenie, po ich zraze-ní z hrubých miezd zamestnancov (rozhodnutie NS SR sp. zn. 4To60/03).

Znalkyňa z odboru ekonómie a manažmentu odvetvie účtovníctva a daňovníctva XXXXX v znaleckého posudku zo dňa 28.8.2012 uviedla, že spoločnosť GAZPETROL GROUP, a.s. so sídlom v Košiciach mala časť finančných prostriedkov na úhradu poistného a to v celkovej výške 5 085,10 € v dňoch splatnosti 2.3.2009 a 30.4.2009. Zo znaleckého posudku však nie je zrejmé, či ide o reálnu existenciu finančných prostriedkov, alebo iba účtovnú existenciu týchto finančných prostriedkov a či zrážky z hrubých miezd zamestnancov boli zrazené len „účtovne“ a taktiež nie je zrejmé aké iné výdavky a podlžnosti (mzdy, náklady na prevádzku, energie a pod.)  mala spoločnosť v stíhanom období a či tieto uhrádzala, lebo nie je možné uprednostňovať jedné-ho veriteľa, ktorého neuspokojenie je trestné, na úkor ostatných veriteľov aj s prihliadnutím k tomu, že podľa výpovedí obvineného a svedkov mala spoloč-nosť od svojho vzniku finančné problémy, ktoré sa prehlbovali.

Znalkyňa z odboru ekonómie a manažmentu odvetvie účtovníctva a daňovníctva pri výsluchu po vrátení veci na doplnenie vyšetrovania uviedla, že nie je možné určiť, či peniaze, ktoré spoločnosť mala v deň splatnosti, boli sku-točne aj zrazené z hrubých miezd zamestnancov a ak by spoločnosť zaplatila z účtov dlžné poistné za 01/2009 z reálnych peňazí, tak by potom nemala dosta-tok peňazí na účtoch na úhradu za 03/2009. Znalkyňa ďalej uviedla, že spoloč-nosť GAZPETROL GROUP, a.s. v sledovanom období mala záporné imanie, čo znamená, že stav všetkých záväzkov bol omnoho vyšší ako stav majetku spoloč-nosti.

Podľa § 215 ods.1 písm. b) Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie ve-ci.

Vzhľadom na uvedené skutočnosti som rozhodol tak, ako je to uvedené vo výrokovej časti tohto uznesenia a trestné stíhanie som podľa § 215 ods. 1 písm. b) Trestného poriadku zastavil, lebo vykonaným vyšetrovaním nebola preukáza-ná subjektívna stránka zločinu neodvedenia dane a poistného podľa § 277 ods.1, ods.2 písm. b) Trestného zákona, lebo pri tomto trestnom čine ide o úmyselné konanie a a páchateľovi je potrebné spoľahlivo preukázať a podmienkou trestnej zodpovednosti je preukázanie, že mal k dispozícii potrebné finančné prostried-ky, ktoré ale neodviedol a spoločnosť GAZPETROL GROUP, a.s.  v sledovanom období nemala dostatok reálnych finančných prostriedkov na úhradu všetkých pohľadávok veriteľov..

Týmto rozhodnutím nie sú dotknuté práva poškodenej strany na náhradu škody, ktorú si môže uplatniť v občianskom súdnom konaní, prípadne v konaní pred iným príslušným orgánom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor